留淮上，听可法调用。不报。时张献忠已陷湖广，波及江西，福建与江西接壤，贼寇蜂起，行部至漳州，贼梁良衆万余攻城，清原计擒内奸辛泗等斩之，简骁勇七百人，从间道击之，擒其副帅李寅，贼乃退。十七年甲申，京师不守，清原捐俸备甲仗，募兵三千勤王，请身讨贼，疏上，为马士英所格。乙酉赴命，在途闻金陵陷，恸曰：「某不获从倪（元璐）、范（景文）诸臣殉先帝者，以奉简书在外也。今已矣，天下事无可为！清原故闽吏，当还求死所耳！」乃间道入闽，从唐王朱聿键授都御史，上疏言闽越唇齿，宜亟饷越。即命清原渡岭犒师。时马士英拥兵窜越闽，以其失君